# Isidre Sierra i Fusté

Isidre Sierra i Fusté (Sant Climent de Llobregat, Baix Llobregat, 1971) és un polític català, membre de Junts per Catalunya i alcalde de Sant Climent de Llobregat des del novembre de 2010. També és responsable d'espai agrícola i forestal de l'AMB.
Llicenciat en ciències econòmiques i empresarials per la UNED i tècnic superior en prevenció de riscos laborals, és també bomber voluntari del Parc de Bombers de Sant Climent de Llobregat des de 1992. Després de les eleccions municipals de 2011, és escollit l'alcalde de Sant Climent de Llobregat, càrrec que revalidarà en les eleccions municipals de 2015. El novembre de 2010, però, ja va ocupar el càrrec d'alcalde de la població, prenent possessió del càrrec en un ple extraordinari, substituint al seu soci de govern d'aleshores, l'independent Domènec Tugas, com a fruit dels acords subscrits per CiU, PSC i la Unitat Local Independent (ULI) al 2009 per tal de resoldre la crisi de govern que va originar la sortida de quatre regidors de l'equip municipal d'aleshores.
Forma part del Consell de Coordinació del PDCat, com a encarregat dels temes de l'Àrea Metropolitana de Barcelona. L'octubre de 2015 és nomenat membre del Consell de Direcció del Servei Públic d'Ocupació de Catalunya a proposta de l'Associació Catalana de Municipis i Comarques. El 2016 va presentar la seva candidatura per a presidir el Partit Demòcrata de Catalunya al Baix Llobregat, tot i que finalment no fou escollit. El 2014 és un dels participants a la pel·lícula documental "L'endemà" d'Isona Passola, com a representant del Baix Llobregat.
Des d'octubre de 2024 és encarregat de liderar l’estratègia del País en Xarxa i àmbit metropolita del seu partit.

## Referències

* ↑ «Cargos electos». [Consulta: 19 maig 2021].
* ↑ «"El nostre territori és com un pacte entre l'urbanisme, les eficiències econòmiques i socials i l'entorn"». Alcaldes.eu. Arxivat de l'original el 2020-04-06. [Consulta: 6 abril 2020].
* ↑ Passola i Vidal, Isona. «Isidre Sierra». A: L'endemà. Ara Llibres, 2014, p. 85-88. ISBN 978-84-16154-12-8 [Consulta: 7 gener 2018].
* ↑ «Isidre Sierra, nou alcalde de Sant Climent de Llobregat». La Xarxa. Plataforma de comunicació local, 03-11-2010 [Consulta: 7 gener 2018].
* ↑ Gisbert, Josep «La direcció del PDECat fixarà l'estratègia política a les institucions». La Vanguardia (Hemeroteca), 26-11-2016, pàg. 20 [Consulta: 7 gener 2018].
* ↑ Generalitat de Catalunya «Resolució EMO/2263/2015, de 8 d'octubre, de nomenament dels membres del Consell de Direcció del Servei Públic d'Ocupació de Catalunya». Diari Oficial de la Generalitat de Catalunya, Núm. 6979, 20-10-2015. ISSN: 1988-298X [Consulta: 7 gener 2018].
* ↑ «Isidre Sierra ja és candidat oficial a la presidència comarcal del PDC». La Premsa del Baix, 17-09-2016 [Consulta: 7 gener 2018].
* ↑ «Isidre Sierra, alcalde de Sant Climent, representant del Baix Llobregat a la pel·lícula 'L'endemà'». Llobregat Digital.cat, 04-09-2014. Arxivat de l'original el 8 de gener 2018 [Consulta: 7 gener 2018].
* ↑ Sallés, Quico; Botanch, Josep Maria. «Tots els noms de la nova executiva de Junts impulsada per Puigdemont i Turull». El Món.cat, 26-10-2024. [Consulta: 27 octubre 2024].

## Enllaços externs

* Bloc oficial d'Isidre Sierra